 Maanta oo kale sanadkii 2017-kii oo haatan laga joogo muddo sannad ah, Soomaaliya waxay ku sugneyd xaalad ka duwan sidii hore ay ahayd, maxaa yeelay dalka wuxuu yeeshay dowlad cusub oo ka duwan dowladihii hore, waxaa iftiimay waa cusub oo beddelay waayihii hore, waxaana soo muuqday wejiyo cusub oo ay dadku u hamuun qabeen, waxaana abuurmay kalsoonidii shacabka ee dowlad jaceylka, waxaa soo xirmay albaabadii shirqoollada iyo dibandaabyada waddanka ka jiray ee ku wajahnayd jiritaanka dowladnimada Soomaaliyeed. 